stanford-oval/wikipedia huggingface dataset:
ספר האן המאוחרת
חשיבות הספר

הספר מהווה חלק מארבע ההיסטוריוגרפיות המוקדמות של האוסף הקלאסי עשרים וארבע ההיסטוריות (אנ'), ביחד עם רשומות ההיסטוריון, ספר האן (אנ') ותיעוד שלוש הממלכות (אנ').
פָאן יֵה עצמו תיאר כך את הסיבות לכתיבת הספר: "רצוני היה לפתח דיונים במגילות עקב המאורעות, ובכך להעמיד על מכונם את מעלותיו וחסרונותיו של הדור". הספר מסכם את שבע ההיסטוריות של האן המאוחרת (סי') שנפוצו באותה תקופה, ביניהן רשומות האן המאוחרת שכתב יְוֵּ'אן חונְג (סי') במאה הרביעית - ההיסטוריה הנוספת היחידה ששרדה מבין ההיסטוריות של האן המאוחרת. פָאן יֵה אף נעזר ברשימות של סְה-מָה צְ'ייֵן ובָּאן גוּ (אנ') ובכתבים נוספים, ביניהם רשומות האן מן התצפית המזרחית (סי') שנכתב בהדרגה במהלך המאה השנייה. רובם של הספרים עליהם הסתמך לא שרדו כיום בשלמותם, ובכל מקרה בהירותו והדקדקנות בפרטים של "ספר האן המאוחרת" גרמו לכך שיאפיל על ההיסטוריות האחרות העוסקות באותה תקופה.
בשנת 445, עקב מעורבותו של פָאן יֵה במזימה של קוֹנְג שִׂישְׂייֵן (סי') וחבורתו, נידון על ידי לְיוֹ יִיקָאנְג (סי') מלך פֶּנְגְצֶ'נְג למאסר. ב"מכתב אשר לבית הסוהר עם האחיינים (סי')" שכתב בעודו במאסר העיד על גישתו למקורות ששימשו בכתיבת הספר, כשהוא מותח ביקורת על קודמו בכתיבת ההיסטוריה הרשמית:
כבר יצרתי את "האן המאוחרת", וטוויתי את חוט העלילה. בחנתי בפירוט את הכתובים וההערות של ימי קדם ושל ימינו, רק מעט מהם ערבים לאוזן. האדון בָּאן (אנ') עשה לעצמו שם, אך הוא נתן דרור לתחושותיו ולא הייתה תבנית לנגדו, ובאין אפשרות להפריד בין א' לב' סגנון הכתיבה נעשה חסר ערך, ורק התיעודים (אנ') נשארו בעלי חשיבות. בעושר הדברים לא אוכל להשתוות לו, אך בעריכה ממש אין לי סיבה להתבייש.
פָאן יֵה הוצא להורג כשהיה בן 48 שנים, וכתיבתו של "ספר האן המאוחרת" עדיין לא הושלמה אז.
המאמר על האזורים המערביים

הפרק "מאמר על האזורים המערביים" מבוסס על דו"ח שהגיש בָּאן יוּנְג (אנ') (עם כמה תוספות מאוחרות) לקיסר אָן מהָאן (אנ') בסביבות שנת 125. הדו"ח מכיל לכאורה רשמים של אביו בָּאן צָ'או. זהו הפרק ה-88 בחלק מהמהדורות של ספר האן המאוחרת, והפרק ה-118 באחרות, והוא מהווה מקור עיקרי למידע תרבותי וסוציו-אקונומי על האזורים המערביים (סי'), כולל רשמים ראשונים על דָאצִ'ין (אנ') (האימפריה הרומית) וכמה מהדוחות העתיקים המפורטים ביותר על הודו ומרכז אסיה. הוא מכיל גם מספר התייחסויות לאירועים שהתרחשו לאחר מותו של הקיסר אָן, כולל תיאור קצר על הגעתן של המשלחות הרשמיות הראשונות מרומא בשנת 166.
סגנון הכתיבה

סגנון הכתיבה מתבסס על סגנון רישום הביוגרפיות של רשומות ההיסטוריון וספר האן (סי'), ותוכן העניינים מפרט לא מעט מן התוכן.
בספר תוקף פָאן יֵה את הגזמות הבודהיזם, כפי שניתן לראות בפרקים "מאמר על האזורים המערביים", "הביוגרפיה של שְׂיָאנְג קָאי" ו"רשומות הקיסר שְׂיָאוחְווָאן (סי')".
פרשנויות

הפרשנות הראשונה לספר האן המאוחרת היא פרשנות של לְיוֹ גָ'או (סי') ב-125 מגילות. אחריה הגיעה הפרשנות של לִי שְׂייֵן (סי'), הידוע גם בתור הנסיך גָ'אנְג חְווָאי, אשר נחשבת ההישג הגדול ביותר בפרשנות ספר האן המאוחרת לפני שושלת צ'ינג.
בתקופת שושלת צ'ינג כתב חְווֵי דונְג (סי') את "תיקונים ופרשנות לספר האן המאוחרת (סי')", ווָאנְג שְׂייֵנְצְ'ייֵן (סי') המשיך את העבודה וכתב את ליקוט וניתוח של ספר הָאן המאוחרת (סי') ב-220 מגילות, בכך ארגנו אוסף מקיף של הפרשנויות מדורות קודמים אשר נחשב להישג משמעותי בתחום.
בשנת 1995 יצא לאור הספר "בחינה ופירוש של ספר האן המזרחית (סי')" מאת סונְג וֶנְמִין (סי').
תוכן > רשומות (紀)

| מס' | כותרת | תרגום | הערות |
| --- | --- | --- | --- |
| מגילה 1 (חלק 1) | 卷一上 光武帝紀 第一上 | רשומות הקיסר גוָאנְגְווּ | הקיסר גוָאנְגְווּ מהָאן |
| מגילה 1 (חלק 2) | 卷一下 光武帝紀 第一下 | רשומות הקיסר גוָאנְגְווּ | הקיסר גוָאנְגְווּ מהָאן |
| מגילה 2 | 卷二 顯宗孝明帝紀 第二 | רשומות הקיסר שְׂייֵנְדְזונְג שְׂיָאומִינְג | הקיסר מִינְג מהָאן (אנ') |
| מגילה 3 | 卷三 肅宗孝章帝紀 第三 | רשומות הקיסר סוּדְזונְג שְׂיָאוגָ'אנְג | הקיסר גָ'אנְג מהָאן (אנ') |
| מגילה 4 | 卷四 孝和孝殤帝紀 第四 | רשומות הקיסר שְׂיָאוחֶה; הקיסר שְׂיָאושָׁאנְג | הקיסר חֶה מהָאן (אנ'); הקיסר שָׁאנְג מהָאן (אנ') |
| מגילה 5 | 卷五 孝安帝紀 第五 | רשומות הקיסר שְׂיָאואָן | הקיסר אָן מהָאן (אנ') |
| מגילה 6 | 卷六 孝順孝沖孝質帝紀 第六 | רשומות הקיסר שְׂיָאושׁוּן; הקיסר שְׂיָאוצ'ונְג; הקיסר שְׂיָאוגְ'ה | הקיסר שׁוּן מהָאן (אנ'); הקיסר צ'ונְג מהָאן (אנ');הקיסר גְ'ה מהָאן (אנ') |
| מגילה 7 | 卷七 孝桓帝紀 第七 | רשומות הקיסר שְׂיָאוחְווָאן | הקיסר חְווָאן מהָאן (אנ') |
| מגילה 8 | 卷八 孝靈帝紀 第八 | רשומות הקיסר שְׂיָאולִינְג | הקיסר לִינְג מהָאן (אנ') |
| מגילה 9 | 卷九 孝獻帝紀 第九 | רשומות הקיסר שְׂיָאושְׂייֵן | הקיסר שְׂייֵן מהָאן (אנ'); הנסיך מחונְגְנוֹנְג (אנ') |
| מגילה 10 (חלק 1) | 卷十上 皇后紀 第十上 | רשומות הקיסריות | הקיסרית גְווֹ שֶׁנְגְטונְג; הקיסרית יִין לִיחְווָה; הקיסרית מָה (אנ'); הפילגש גְ'יָה (אנ'); הקיסרית גָ'אנְגְדֶה (אנ'); הקיסרית יִין (אנ'); הקיסרית דֶנְג סְווֵי (אנ') |
| מגילה 10 (חלק 2) | 卷十下 皇后紀 第十下 | רשומות הקיסריות | הקיסרית יֵן גִ'י (אנ'); הקיסרית לְיָאנְג נָה (אנ'); היפהפייה יוּ' (אנ'); הגבירה צֶ'ן (אנ'); הקיסרית יֵן מִינְג (אנ'); הקיסרית לְיָאנְג נוּ'יִינְג (אנ'); הקיסרית דֶנְג מֶנְגְנוּ' (אנ'); הקיסרית דוֹאוּ מְיָאו (אנ'); הקיסרית דונְג (אנ'); הקיסרית סונְג (אנ'); הקיסרית חֶה (אנ'); הקיסרית פֿוּ שׁוֹאוּ (אנ'); הקיסרית צָאו גְ'יֵה (אנ') |
תוכן > ביוגרפיות (列傳)

| מגילה 81 | 卷八十一 獨行列傳 第七十一 | ביוגרפיות של מתבודדים | צְ'יָאו שׂוֵ'אן (譙玄); לִי יֵה (李業); לְיוֹ מָאו (劉茂); וֶן שׂ'וּ (溫序); פֶּנְג שְׂיוֹ' (彭修); סְווֹלוּ פָאנְג (索盧放); ג'וֹאוּ גְ'יָה (周嘉); פָאן שְׁה (範式); לִי שָׁאן (李善); וָאנְג טוּן (王忳); לִינְג שׂ'וּ (陵續); לִי צ'ונְג (李充); מְיָאו ז'ונְג (繆肜); צֶ'ן ג'ונְג (陳重); לֵיי יִי (雷義); פָאן זָ'אן (范冉); דָאי גְ'יוֹ (戴就); גָ'או בָּאו (趙苞); שְׂיָאנְג שׂ'וּ (向栩); לְיָאנְג פֿוּ (諒輔); לְיוֹ יִי (劉翊); וָאנְג לְיֵה (王烈) |
| מגילה 82 (חלק 1) | 卷八十二上 方術列傳 第七十二上 | ביוגרפיות של אלכימאים | זֶ'ן וֶנְגונְג (任文公); גְווֹ שְׂייֵן (郭憲); שׂ'וּ יָאנְג (許楊); גָאו חְווֹ (高獲); וָאנְג צְ'יָאוגֶ'ה (王喬者); שְׂיֵה יִיווּ (謝夷吾); יָאנְג יוּאוּ (楊由); לִי נָאן (李南); לִי חֶה (李合); פֶנְג ג'וֹאוּ (馮冑); דְווָאן יִי (段翳); לְיָאו פֿוּ (廖扶); גֶ'ה שְׂיָאנְג (折像); פָאן יִינְג (樊英) |
| מגילה 82 (חלק 2) | 卷八十二下 方術列傳 第七十二下 | ביוגרפיות של אלכימאים | טָאנְג טָאן (唐檀); גונְגְשָׁה מוּ (公沙穆); שׂ'וּ מָאן (許曼); גָ'או יֵן (趙彥); פָאן גְ'ה-גָ'אנְג (樊志張); שָׁאן יָאנְג (單揚); הָאן שְׁווֹ (韓說); דונְג פֿוּ (董扶); גְווֹ יוּ' (郭玉); חְווָה טְווֹ (華佗); שׂ'וּ דֶנְג (徐登); פֵיי צָ'אנְגְפָאנְג (費長房); גִ'י דְזְה-שׂוּ'ן (薊子訓); לְיוֹ גֶן (劉根); דְזְווֹ צְה (華佗); גִ'י דְזְה-שׂוּ'ן (計子勳); וָאנְג חֶפִּינְג (王和平) |
| מגילה 83 | 卷八十三 逸民列傳 第七十三 | ביוגרפיות של פרושים | שְׂיָאנְג צָ'אנְג (向長); פֶנְג מֶנְג (逢萌); ג'וֹאוּ דָאנְג (周黨); וָאנְג בָּה (王霸); יֵן גוָאנְג (嚴光); גִ'ינְג דָאן (井丹); לְיָאנְג חונְג (梁鴻); גָאו פֶנְג (高鳳); טָאי טונְג (台佟); הָאן קָאנְג (韓康); גְ'יָאו שֶׁן (矯慎); דָאי לְיָאנְג (戴良); פָה גֶ'ן (法真); פָּאנְג גונְג (龐公) |
| מגילה 84 | 卷八十四 列女傳 第七十四 | ביוגרפיות של נשים מופתיות |  |
| מגילה 85 | 卷八十五 東夷列傳 第七十五 | מאמר על הדונְגְיִי | פֿוּיוּ' (夫餘); יִילוֹאוּ; גָאוג'וּ'לִי; ווֹג'וּ'; חְווֵיְמוֹ; סָאנְהָאן; ווֹ |
| מגילה 86 | 卷八十六 南蠻西南夷列傳 第七十六 | מאמר על הנָאנְמָאן, הברברים הדרום-מערביים |  |
| מגילה 87 | 卷八十七 西羌傳 第七十七 | מאמר על הצְ'יָאנְג המערביים | צְ'יָאנְג |
| מגילה 88 | 卷八十八 西域傳 第七十八 | מאמר על האזורים המערביים | יוּ'טְייֵן; טְיָאוגְ'ה; אָנְשִׂי; דָאצִ'ין; יְוֵּ'גְ'ה; טְייֵנְג'וּ; יֵנְצָאי; שׁוּלֶה; יֵנְצִ'י; ג'וּ'שְׁה |
| מגילה 89 | 卷八十九 南匈奴列傳 第七十九 | מאמר על השְׂיונְ'גְנוּ הדרומיים |  |
| מגילה 90 | 卷九十 烏桓鮮卑列傳 第八十 | מאמר על הווּחְווָאן, שְׂייֵנְבֵּיי |  |
תוכן > תיעוד (志)

במקור לא הכיל ספר האן המאוחרת חלק של "תיעוד". רק בתקופת השושלות הדרומיות (420-589 לספירה) הוסיף לו לְיוֹ גָ'או (סי') את שמונת פרקי התיעוד של "הרחבה לספר האן" בשלושים כרכים, ויצר את המהדורה המוכרת כיום של ספר האן המאוחרת. הספר "מהלך המוסדות (סי')" מתעד כי בבחינות הקיסריות נקבע ש"ספר האן המאוחרת וההערות של לְיוֹ גָ'או הם היסטוריה אחת", וכן "צו מתקופת טאנג קובע כי לומדי "ספר האן המאוחרת" ראו בו ובתיעוד מההערות של גָ'או היסטוריה אחת, וזו הסיבה ששרדו שלושים כרכים מתוך הערות התיעוד של ההרחבה, ואף בימי סונג לא אבדו".
| מס' | כותרת | תרגום | הערות |
| --- | --- | --- | --- |
| מגילה 91 | 第一 律曆上 | ראשון: הרמוניה ולוח השנה חלק א' |  |
| מגילה 92 | 第二 律曆中 | שני: הרמוניה ולוח השנה חלק ב' |  |
| מגילה 93 | 第三 律曆下 | שלישי: הרמוניה ולוח השנה חלק ג' |  |
| מגילה 94 | 第四 禮儀上 | רביעי: אתיקה חלק א' |  |
| מגילה 95 | 第五 禮儀中 | חמישי: אתיקה חלק ב' |  |
| מגילה 96 | 第六 禮儀下 | שישי: אתיקה חלק ג' |  |
| מגילה 97 | 第七 祭祀上 | שביעי: זבחים חלק א' |  |
| מגילה 98 | 第八 祭祀中 | שמיני: זבחים חלק ב' |  |
| מגילה 99 | 第九 祭祀下 | תשיעי: זבחים חלק ג' |  |
| מגילה 100 | 第十 天文上 | עשירי: אסטרונומיה חלק א' |  |
| מגילה 101 | 第十一 天文中 | אחד עשר: אסטרונומיה חלק ב' |  |
| מגילה 102 | 第十二 天文下 | שנים עשר: אסטרונומיה חלק ג' |  |
| מגילה 103 | 第十三 五行一 | שלושה עשר: חמשת היסודות חלק א' |  |
| מגילה 104 | 第十四 五行二 | ארבעה עשר: חמשת היסודות חלק ב' |  |
| מגילה 105 | 第十五 五行三 | חמישה עשר: חמשת היסודות חלק ג' |  |
| מגילה 106 | 第十六 五行四 | שישה עשר: חמשת היסודות חלק ד' |  |
| מגילה 107 | 第十七 五行五 | שבעה עשר: חמשת היסודות חלק ה' |  |
| מגילה 108 | 第十八 五行六 | שמונה עשר: חמשת היסודות חלק ו' |  |
| מגילה 109 | 第十九 郡國一 | תשעה עשר: מחוזות וארצות חלק א' |  |
| מגילה 110 | 第二十 郡國二 | עשרים: מחוזות וארצות חלק ב' |  |
| מגילה 111 | 第二十一 郡國三 | עשרים ואחד: מחוזות וארצות חלק ג' |  |
| מגילה 112 | 第二十二 郡國四 | עשרים ושניים: מחוזות וארצות חלק ד' |  |
| מגילה 113 | 第二十三 郡國五 | עשרים ושלושה: מחוזות וארצות חלק ה' |  |
| מגילה 114 | 第二十四 百官一 | עשרים וארבעה: הפקידים חלק א' |  |
| מגילה 115 | 第二十五 百官二 | עשרים וחמישה: הפקידים חלק ב' |  |
| מגילה 116 | 第二十六 百官三 | עשרים ושישה: הפקידים חלק ג' |  |
| מגילה 117 | 第二十七 百官四 | עשרים ושבעה: הפקידים חלק ד' |  |
| מגילה 118 | 第二十八 百官五 | עשרים ושמונה: הפקידים חלק ה' |  |
| מגילה 119 | 第二十九 輿服上 | עשרים ותשע: התניידות ולבוש חלק א' |  |
| מגילה 120 | 第三十 輿服下 | שלושים: התניידות ולבוש חלק ב' |  |
הערות שוליים

↑  續漢書
אקס-מן: אפוקליפסה

| --- | --- |

טיזר פוסטר של הסרט
 מבוסס על:  אקס-מן מאת סטן לי, אפוקליפס מאת לואיז סימונסון ועלייתו של אפוקליפס מאת טרי קאבאנו וג'יימס פלדר
 בימוי:  בריאן סינגר 
 הופק בידי:  סיימון קינברג לורן שולר דונר בריאן סינגר
 תסריט:  סיימון קינברג לפי ספר הקומיקס עלייתו של אפוקליפס מאת טרי קאבאנו וג'יימס פלדר
 עריכה:  ג'ון אוטמן 
 שחקנים ראשיים:  ג'יימס מק'אבוי מייקל פסבנדר ג'ניפר לורנס אוסקר אייזק ניקולס הולט סופי טרנר אוון פיטרס
 מוזיקה:  ג'ון אוטמן 
 צילום:  ניוטון תומאס סיגל 
 מדינה:  ארצות הברית 
 חברת הפקה:  פוקס המאה ה-20 מארוול אנטרטיינמט Bad Hat Harry Productions
 חברה מפיצה:  פוקס המאה ה-20
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ישראל 19 במאי 2016 ארצות הברית 27 במאי 2016
 משך הקרנה:  144 דקות
 שפת הסרט:  אנגלית
 סוגה:  סרט מדע בדיוני, סרט פנטזיה, סרט גיבורי-על, סרט פעולה מדע בדיוני, סרט אפוקליפטי 
 מקום התרחשות:  קהיר, פולין, מחוז וסטצ'סטר, ברלין המזרחית, אלברטה 
 תקופת התרחשות:  1983 
 תקציב:  178 מיליון דולר
 הכנסות:  524 מיליון דולר (27 ביוני 2016)
 הכנסות באתר מוג'ו:   x-men2016
 סרט קודם:  אקס-מן: העתיד שהיה
 סרט הבא:  לוגאן - וולברין אקס-מן: הפניקס האפלה
 אתר רשמי
 דף הסרט ב־IMDb
 
אקס-מן: אפוקליפסה (באנגלית: X-Men: Apocalypse) הוא סרט גיבורי-על אמריקאי משנת 2016, בבימויו של בריאן סינגר. המבוסס על דמויות האקס-מן המופיעות בסדרת הקומיקס "עלייתו של אפוקליפס" מבית פוקס ומארוול קומיקס. זה הסרט התשיעי בסדרת סרטי אקס-מן, ומהווה סרט המשך ל-"אקס-מן: העתיד שהיה".
בסרט מככבים השחקנים: ג'יימס מק'אבוי, רוז ביירן, ניקולס הולט, מייקל פסבנדר, אוסקר אייזק, קודי סמית-מקפי, ג'ניפר לורנס, אוון פיטרס, אוליביה מאן, סופי טרנר, טיי שרידן, אלכסנדרה שיפ, בן הארדי ולאנה קונדור.
הקרנת בכורה באנגליה ב-9 במאי 2016, יצא לאקרנים בישראל ב-19 במאי 2016 ב-2D ,3D ו-IMAX 3D. זכה לביקורות מעורבות מצד מבקרי קולנוע, מעריצי הקומיקס שיבחו אותו ברחבי הרשתות החברתיות. הכנסותיו עמדו על כ-425 מיליון דולר לעומת תקציב הפקה של כ-178 מיליון דולר.
רקע

משחר התרבות, המוטאנט הראשון אפוקליפס היה מושא לסגידה מתוקף כוחו ועוצמתו. כשהוא מתעורר לאחר אלפי שנות תרדמת, הוא מתאכזב מהעולם שמתגלה לו ומגייס חיל מוטאנטים כדי להשמיד את המין האנושי וליצור סדר חדש בעולם, בו הוא ימלוך. בעוד גורל העולם תלוי על בלימה, רייבן מסתייעת בפרופסור אקס כדי להוביל צוות של אקס-מן צעירים במסע לעצור את אפוקליפס ולהציל את האנושות.
צוות השחקנים

ג'יימס מק'אבוי - צ'ארלס אקסבייר/פרופסור אקס: מוטאנט אנגלי בעל המוח החזק ביותר בכדור הארץ אשר לו יכולות מנטליות מפותחות בצורה על-אנושית המאפשרות טלפתיה ושליטה במחשבות, מנהל "בית הספר לילדים מחוננים" מייסד צוות גיבורי-העל "אקס-מן", שבו היה בעבר גם חבר, אשר משמש לצוות כמנהיג רוחני.
מייקל פסבנדר - אריק לנשר/מגנטו: מוטאנט גרמני ממוצא יהודי, ניצול שואה אשר איבד את כל משפחתו, אשר לו יכולות שליטה באלקטרומגנטיות ובשדה המגנטי, מייסד צוות גיבורי-העל "אקס-מן", שבו היה בעבר גם חבר, אשר פנה לדרך אחרת ונהיה לבעל בריתו של אפוקליפס ולאחד מפרשיו.
ג'ניפר לורנס - רייבן דארקהולם/מיסטיק: מוטאנטית מסתורית אשר לה יכולת שינוי צורה על פי מראה, מייסדת צוות גיבורי-העל "אקס-מן", שבו הייתה בעבר גם חברה, אשר משמשת כמנהיגה.
אוסקר אייזק - עין סבאח נור/אפוקליפס: מוטאנט עתיק בן אלפי שנים שחושב עצמו לאל וספג כוחות-על רבים ממוטאנטים אחרים במהלך שנות שלטונו במצרים העתיקה. הנבל הראשי של הסרט.
ניקולס הולט - האנק מק'קוי/חיה: מוטאנט אמריקאי בעל אינטלקט ברמה גאונית אשר לו פיזיולוגיה חייתית המקנה לו כוח, מהירות, סיבולת וחושים על-אנושיים וכן גם טופרים ושיניים חדות כתער, מדען במקצועו המשמש מורה למדעים ב"בית הספר לילדים מחוננים" ומייסד צוות גיבורי-העל "אקס-מן", שבו היה בעבר גם חבר.
אוון פיטרס - פיוטר מקסימוף/קוויקסילבר: מוטאנט אמריקאי אשר לו יכולת מהירות על-אנושית, בנו של אריק.
סופי טרנר - ג'ין גריי: מוטאנטית אמריקאית אשר לה יכולות טלקינזיס נרחבות וטלפתיה מתקדמת המארחת בגופה את ישות "פניקס", תלמידה ב"בית הספר לילדים מחוננים".
טיי שרידן - סקוט סאמרס/סייקלופס: אחיו של האבוק, מוטאנט אמריקאי אשר לו יכולת יריית מטחי אנרגיה חזקים מתוך עיניו, תלמיד ב"בית הספר לילדים מחוננים".
אלכסנדרה שיפ - אורורו מונרו/סטורם: מוטאנטית מצרית אשר לה היכולת לשלוט במזג האוויר, אחת מפרשיו של אפוקליפס.
אוליביה מאן - אליזבת' בראדוק/פסיילוק: מוטאנטית בעלת היכולת ליצור נשקי אנרגיה ולהתעתק במרחב (טלפורטציה). אחת מהפרשים של אפוקליפס.
בן הארדי - וורן קנת' וורת'ינגטון השלישי/אנג'ל: מוטאנט בעל כנפי מלאך שמשמש כגלדיאטור בעל כורחו. אחד מהפרשים של אפוקליפס.
קודי סמית-מקפי - קורט וגנר/נייטקרולר: מוטאנט גרמני בעל מראה שד (רגליים בנות שתי אצבעות, ידיים בנות שלוש אצבעות, עיניים צהובות וזנב אחיזה גמיש) אשר לו יכולת טלפורטציה.
לוקאס טיל - אלכס סאמרס/האבוק: אחיו של סקוט, בעל יכולת לירות מטחי אנרגיה מגופו. אלכס היה חבר הצוות האקס-מן הראשון שהקים אקסבייר בסרט אקס-מן: ההתחלה.
לאנה קונדור - ג'וביליישן לי/ג'ובילי: מוטאנטית ותלמידה צעירה בבית הספר של אקסבייר.
רוז ביירן - מוירה מק'טאגרט: סוכנת CIA ואהובתו של אקסבייר.
מוניק גנדרטון, וורן שרר, רושל אוקויה ופרייזר אייצ'סון - ארבעת הפרשים.
צוות השחקנים > הופעות קמע

יו ג'קמן - ג'יימס לוגאן האולט/וולברין/נשק X: מוטאנט קנדי בעל יכולות החלמה מואצת וריפוי עצמי וחושים חייתיים, ובעקבות ניסויים שנערכו בו, שלד גופו מצופה אדמנטיום רב עוצמה ובידיו טפרים נשלפים המצופים גם הם באדמנטיום.
סטן לי
ג'וש הלמן - ויליאם סטרייקר: קצין צבאי השונא מוטאנטים ושואף להכחידם.
תומאס למארקוויז - קאליבן
הפקה > פיתוח

בדצמבר 2013, הבמאי בריאן סינגר הכריז בחשבון הטוויטר שלו כי סרט המשך ל"אקס-מן: העתיד שהיה" ייקרא "אקס-מן: אפוקליפס" (X-Men: Apocalypse) ומיועד לצאת לאקרנים ב-27 במאי 2016. לדברי סינגר, הסרט יתמקד במקורותיהם של המוטאנטים ויתרחש בתחילת שנות ה-80 של המאה ה-20.
דן האריס ומייקל דוהרטי נשכרו לכתוב את התסריט. ג'יימס מק'אבוי, מייקל פסבנדר, ניקולס הולט, ג'ניפר לורנס ואוון פיטרס שבים לגלם את דמויותיהם מהסרט "אקס-מן: העתיד שהיה" וכן יופיעו גרסאות צעירות של סייקלופס, ג'ין גריי וסטורם. באוקטובר 2014 לוהק אוסקר אייזק לתפקיד אפוקליפס, הנבל הראשי בסרט.
הפקה > צילומים

צילומי הסרט החלו באפריל 2015 במונטריאול, קנדה והושלמו אומנם בספטמבר 2015, אך כללו גם צילומי השלמה בינואר 2016.
הפקה > שיווק

בספטמבר 2014 שוחרר סרטון ויראלי לסרט בשם "Homo Sapiens Superior" המציג דיווח חדשותי על אירועים בלתי מוסברים. בקיץ 2015, הודלף לרשת הטריילר הרשמי שהוצג בכנס קומיק-קון, בסן דייגו.
סרט המשך

במאי 2016, המפיק סיימון קינברג אישר כי עלילת סרט ההמשך תתרחש בשנות ה-90 ותתבסס על קשת הסיפור "סאגת הפניקס האפלה". הסרט יצא לאקרנים בפברואר 2019.
הערות שוליים

↑  X-Men: Apocalypse Synopsis Officially Released
↑  ‘X-Men: Apocalypse’ Announced for May 2016, Jeff Sneider, December 5th 2013
↑  'X-Men: Apocalypse': Bryan Singer teases new film 'will address mutant origins', Tim Stack, January 7th 2014
↑  ‘X-Men Apocalypse’ Is An ’80s Period Piece, Will Feature Mass Destruction, Germain Lussier, March 14th 2014
↑  'X-Men: Apocalypse': Who will return? What new mutants may appear? Scoop on the next X-Men film, Tim Stack, April 11th 2014
↑  X-Men Apocalypse Will Star Cyclops, Jean Grey and Storm, James Hoare, May 8th 2014
↑  אמיר בוגן, שובו של האקס-מן, והג'דיי גם, באתר ynet, 27 באפריל 2015
↑  "Homo Sapiens Superior" (4:11) X-Men: Apocalypse (2016)
↑  Simon Kinberg Confirms the Next X-Men
מייקל פסבנדר, יו ג'קמן וג'ניפר לורנס.
סופי טרנר.
צי פני הים של הצי המלכותי

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצי המלכותי הצי המלכותי
 סוג:  לוחמה ימית
 אירועים ותאריכים
 תקופת הפעילות:  2002–הווה (כ־23 שנים) 
 פיקוד
 דרגת המפקד:   קומודור
 מפקד נוכחי:  פול פיצ'ר
צי פני הים של הצי המלכותי (באנגלית: Royal Navy Surface Fleet) הוא אחת מחמש הזרועות הלוחמים של הצי המלכותי.
צי פני הים כולל את כוח הלחימה הימי העיקרי של הצי המלכותי ומתחלק לשתי שייטות; האחת מוצבת בבסיס הצי המלכותי בפורטסמות' והשנייה בבסיס הצי המלכותי דבונפורט (שתיהן בחופה הדרומי של בריטניה). לצד צי פני הים (שכלי השיט בה מסומלים HMS; 'אניית הוד מעלתו', אה"מ), גם זרוע הסיוע לצי כולל כלי שיט אך בתפקידי סיוע (מסומלים RFA; 'צי העזר המלכותי' (צע"מ) במקום HMS), כאשר כוח הצוללות של הצי נמצאות בפיקוד שירות הצוללות של הצי המלכותי (מסומלים צה"מ; 'צוללת הוד מעלתה').
תפקידי צי פני הים כוללים סיור לאורך חופי בריטניה והטריטוריות מעבר לים ומשימות אבטחת דייג, בנוסף כלי השיט מוצבים ברוטציה במספר מוקדים סביב העולם כחלק ממבצעים שונים כולל משימות של נאט"ו וכוחות משימה רב-לאומיים.
אוניות צי פני הים

נכון לינואר 2024, צי פני הים כולל 54 כלי שיט, בהם נושאות מטוסים, משחתות, פריגטות, נחתות, שולות מוקשים וספינות סיור מסוגים שונים.
|  | סדרה | כמות | כניסה לשירות | הערות |
| --- | --- | --- | --- | --- |

נושאות מטוסים
|  | סדרת קווין אליזבת | 2 | 2017 | אה"מ קווין אליזבת (R08) היא אוניית הדגל של הצי |

משחתות ופריגטות
|  | סדרת דארינג (סדרה 45) | 6 | 2009-2013 |  |
|  | סדרת דיוק (סדרה 23) | 9 | 1990-2002 | בתהליך החלפה לסדרה 26 ו-31 הנמצאות הפיתוח |

אוניית לוחמה אמפיבית
|  | הנחתות מסדרת אלביון | 2 | 2003-2004 |  |

שולות מוקשים
|  | סדרת האנט | 6 | 1981-1985 |  |
|  | סדרת סנדאון | 1 | 2000 | אה"מ בנגור (M109) |

ספינות סיור
|  | סדרת ריבר | 8 | 2003-2021 | ספינות סיור למים עמוקים |
|  | סדרת ארצ'ר | 16 | 1985-1998 | ספינות סיור חופים קלות |
|  | סדרת קטלאס | 2 | 2022 | ספינות סיור חופים קלות |

אה"מ קווין אליזבת (R08) לצד הפריגטות מסדרה 23 אה"מ אירון דיוק ואה"מ סת'רלנד.
זוג משחתות מסדרה 45 (אה"מ דיימונד ואה"מ דונטלס) עוגנות בבסיס הצי המלכותי בפורטסמות'
שלוש ספינות סיור מסדרת ריבר, אה"מ סוורן, אה"מ טיין ואה"מ מרזי
ונדה סייקס

| --- | --- |

סייקס, אפריל 2010
 לידה:  7 במרץ 1964 (בת 60) וירג'יניה, ארצות הברית
 מדינה:  ארצות הברית
 תקופת הפעילות:  מ-1989
 עיסוק:  מנחת טלוויזיה קומיקאית שחקנית סופרת
 מקום לימודים:  אוניברסיטת המפטון  Arundel High School 
 בן זוג:  דייב הול (1991–1998)
 בת זוג:  אלכס סייקס (2008- היום)
 פרסים והוקרה:  פרס סטיבן קולזק של הליגה ההומו-לסבית נגד השמצה (2010)  פרס אמי לבידור בפריים טיים 
 אתר האינטרנט הרשמי
 פרופיל ב-IMDb
 
ונדה סייקס (באנגלית: Wanda Sykes; נולדה ב-7 במרץ 1964) היא קומיקאית ושחקנית אמריקאית. סייקס נחשבת לאחת הקומיקאיות המצליחות בהוליווד ומרבה לדון ב"סוגיית האפרו-אמריקאים" בארצות הברית.
ילדותה

סייקס נולדה בווירג'יניה וגדלה באזור וושינגטון. אמה, מריון לואיז, עבדה בבנק ואביה, הארי אלסוורת סייקס, היה קולונל בצבא ארצות הברית שהועסק בפנטגון.
היא למדה בתיכון במרילנד ותואר ראשון בשיווק באוניברסיטת המפטון בווירג'יניה. עבודתה הראשונה הייתה בסוכנות הביטחון האמריקאית (NSA), שם עבדה במשך חמש שנים.
קריירה

סייקס עבדה בסוכנות לביטחון לאומי. משלא הייתה מרוצה מעבודתה בסוכנות, החלה להופיע כסטנדאפיסטית בשנת 1989.
ב-1992 עברה לניו יורק והחלה לעבוד כעורכת ספרים.
ב-1997 הצטרפה לצוות הכותבים בתוכניתו של כריס רוק ואף השתתפה במספר תפקידי אורח בתוכנית. צוות הכתיבה היה מועמד לפרס אמי ארבע פעמים וזכה פעם אחת בשנת 1999.
בשנת 1998 השתתפה בסרט הקומי "מחר בלילה", שביים כתב והפיק לואי סי. קיי.
בשנות האלפיים החלה להופיע באופן קבוע בסדרה "תרגיע" של לארי דייוויד, בה שיחקה את עצמה וגינתה את דייוויד מספר פעמים על גזענותו כלפי שחורים. ב-2001 שיחקה בסרטו של לואי סי. קיי. "פוטי טאנג".
ב-2003 החלה להופיע בסיטקום משלה ברשת פוקס, "ונדה בגדול". באותה שנה גם הופיעה בספיישל משלה בערוץ קומדי סנטרל. היא דורגה במקום 70 ברשימת הסנדאפיסטים הטובים ביותר בכל הזמנים של קומדי סנטרל.
בנוסף לעבודתה בטלוויזיה ובקולנוע סייקס החלה לכתוב ספרים ופרסמה את ספרה הראשון "כן, אמרתי את זה" בשנת 2004.
ב-2005 שיחקה בסרט "חותנת בהפרעה" לצדה של ג'יין פונדה.
ב־2006 החלה לככב בסדרה כרסיטין הישנה. והשתתפה בתפקיד אורח בסדרה וויל וגרייס.
היא דיבבה בסרטים: מעבר ליער, אחי הדב 2, בלאגן בחווה, ריו ובשני הסרטים האחרונים של עידן הקרח, בתפקיד גרמי, עצלנית קרקע וסבתו של סיד.
סייקס השתתפה בסרטים הסופר אקסית שלי, חותנת בהפרעה ומבול של צרות.
באוקטובר 2006 קיבלה ספיישל בערוץ HBO והייתה מועמדת לפרס אמי על כך.
באוקטובר 2008 הופיעה בפרסומת למען קהילת הלהט"בים.
במרץ 2009 הוכרז כי סייקס תקבל תוכנית אירוח לילית חדשה ברשת פוקס. באפריל אותה השנה דורגה במקום ה-35 ברשימת האנשים החזקים של השנה במגזין אאוט.
במאי 2009 נבחרה סייקס להופיע בארוחה השנתית בבית הלבן, והייתה לאפרו-אמריקאית הראשונה וחברת הקהילה הגאה הראשונה שקיבלו כבוד זה.
באוקטובר 2009 קיבלה ספיישל נוסף בערוץ HBO.
סייקס מרבה להתארח בתוכנית האירוח של אלן דג׳נרס.
בשנת 2013 השתתפה בשמונה פרקים בסדרה הקומית "בית אלפא" של אמזון. החל משנת 2015 משחקת בתפקיד חוזר בסדרת הטלוויזיה הקומית "שחור-כזה" בדמותה של דפני לידו.
בשנת 2017 שיחקה בסרט הקומי "באמאשל'ך" בבימויו של ג'ונתן לוין (במאי), וכן בקומדיה "אמהות רעות 2: לשרוד את החג".
בשנת 2019 נתנה את קולה לדמותה של ווייג' בסרט "אגלי דולס", שיחקה בסרט "ג'קסי" לצדו של אדם דווין וכן בסרט "שנת החתונה שלי" ובסרט הקומדיה "בשביל מה יש חברים?!". בנוסף, החלה לשחק בסיטקום של קומדי סנטרל "שני האחרים", בדמותה של שולי קוסארק, ודיבבה בסדרת האנימציה "הארלי קווין".
בשנת 2021 יצרה לנטפליקס את הסיטקום "איך עושים את זה?" בכיכובה של סייקס.
בשנת 2023 החלה לדבב את לינדה בסדרה המונפשת "ולמה" שיצרה מינדי קלינג עבור שירות הסטרימינג "Max".
בשנת 2024 דיבבה בסרט "סנדי צ'יקס מצילה את ביקיני בוטום" את סו נאמי.
אקטיביזם

באוקטובר 2023, סייקס, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים.
חייה האישיים

ב-1991 נישאה למפיק דייב הול, השניים התגרשו בשנת 1998.
בנובמבר 2008 היא יצאה מהארון בפומבי. חודש לפני כן נישאה סייקס לבת זוגה הצרפתייה, אלכס, משנת 2006.
אלכס ילדה זוג תאומים לא זהים ב-2009.
סייקס יצאה מהארון בפני הוריה רק כאשר הייתה בת ארבעים, והשניים התקשו לקבל את הבשורה. הוריה לא נכחו בחתונתה, מה שהוביל לניתוק היחסים, אך עם לידת התאומים, הצדדים השלימו.
בספטמבר 2011, הופיעה סייקס בתוכניתה של אלן דג׳נרס וסיפרה כי נמצא גידול לא פולשני של סרטן בשדייה. היא עברה כריתת שד חלקית על מנת לצמצם את סיכוייה לחלות בסרטן השד.
סייקס חיה בלוס אנג׳לס עם משפחתה ומבקרת רבות בביתה בפנסילבניה.
פרסים ומועמדויות

| שנה | פרס | קטגוריה | עבודה מועמדת | תוצאה | סימוכין |
| --- | --- | --- | --- | --- | --- |
| 2024 | פרס גלובוס הזהב | ההופעה הטובה ביותר בסטאנד-טפ טלוויזיוני | I'm an Entertainer | מועמדות |  |
| 2024 | פרס אמי האמנותי | המדבב הטוב ביותר | שיחות מלוכלכות | מועמדות |  |
| 2024 | פרס אמי האמנותי | הכתיבה הטובה ביותר בספיישל וראייטי | וונדה סייקס: בדרנית | מועמדות |  |
| 2024 | פרס בחירת מבקרי הטלוויזיה | הספיישל הקומדיה הטוב ביותר | וונדה סייקס: בדרנית | מועמדות |  |
| 2024 | פרס גראמי | האלבום הקומדיה הטוב ביותר | I'm an Entertainer | מועמדות |  |